প্রেগন্যান্ট নাটালি পোর্টম্যান ক্যানারি ইয়েলো থ্রি কোয়ার্টার প্রাডা গাউন পরেছিলেন। গাউনটা খুবই ছিমছাম, কিন্তু যথেষ্ট এলিগ্যান্ট। ‘জ্যাকি’ ছবিতে জ্যাকলিন কেনেডির চরিত্রে অভিনয় করে সেরা অভিনেত্রীর মনোনয়ন পেয়েছিলেন নাটালি। পোশাক দেখে মনে হচ্ছে, এখনও চরিত্রের মধ্যেই রয়েছেন তিনি।
পেল ইয়েলো রঙের স্ট্র্যাপলেস গাউনটার একপাশে বেশ কিছুটা স্লিট। বরাবরের মতোই রেড কার্পেটে এলিগ্যান্ট রিজ উইদারস্পুন। শর্ট বব স্টাইলের হেয়ারডু’তে তাঁকে দেখে কে বলবে, বয়স ৪০ ছুঁয়েছে!
জুহের মুরাদের গোলাপি লেস গাউনে লিলি কলিন্‌সকে একদম রাজকন্যার মতো দেখাচ্ছে! ফ্লোরাল মোটিফের় ডিটেল্‌ড গাউনের সঙ্গে বোল্ড লিপ্‌স আর মিনিম্যাল অ্যাকসেসরি বেছে নিয়েছেন লিলি। তাঁর ব্রেডেড বানটা বেশ নিখুঁতভাবে করা।
অ্যালেক্সান্ডার ম্যাককুইনের রুপোলি সিক্যুইনের শিয়ার গাউন পরেছিলেন নিকোল কি়ডম্যান। তাঁর পোশাকের ইউএসপি গাউনের কোল্ড শোল্ডার্ড স্লিভগুলো।
মেটালিক আর কালোর কম্বিনেশনে টাইট মাগলার গাউন পরেছিলেন গ্যাল গ্যাডট। রীতিমতো ‘বেবি বাম্প’ ফ্লন্ট করলেন ‘ওয়ান্ডার ওম্যান’। প্লাঞ্জিং নেকলাইন আর হাই স্লিটে ওয়ান্ডার ওম্যান যথেষ্ট সাহসী।
কাস্টম মেড পাউডার পিঙ্ক ব্যালেন্টিনো গাউনটি কেন বেছে নিলেন এমা স্টোন? উত্তরে তিনি জানান, ‘কারণ পোশাকে অনেক তারা রয়েছে’! তবে তারা-নক্ষত্র ছাড়াও পোশাকে রয়েছে সাহসী নেকলাইন আর নিখুঁত এমব্রয়ডারি।